ciscoriordan/open-greek-corpus-annotations huggingface dataset:
lysias.contra-simonem 1
πολλὰ καὶ δεινὰ συνειδὼς Σίμωνι , ὦ βουλή , οὐκ ἄν ποτʼ αὐτὸν εἰς τοσοῦτον τόλμης ἡγησάμην ἀφικέσθαι , ὥστε ὑπὲρ ὧν αὐτὸν ἔδει δοῦναι δίκην , ὑπὲρ τούτων ὡς ἀδικούμενον ἔγκλημα ποιήσασθαι καὶ οὕτω μέγαν καὶ σεμνὸν ὅρκον διομοσάμενον εἰς ὑμᾶς ἐλθεῖν .
Lemmas: πολύς καί δεινός σύνοιδα Σίμων , ὦ βουλή , οὐ ἄν ποτέ αὐτός εἰς τοσοῦτος τόλμα ἡγέομαι ἀφικνέομαι , ὥστε ὑπέρ ὅς αὐτός δέω δίδωμι δίκη , ὑπέρ οὗτος ὡς ἀδικέω ἔγκλημα ποιέω καί οὕτως μέγας καί σεμνός ὅρκος διόμνυμι εἰς σύ ἔρχομαι .
lysias.contra-simonem 2
εἰ μὲν οὖν ἄλλοι τινὲς ἔμελλον περὶ ἐμοῦ διαγνώσεσθαι , σφόδρα ἂν ἐφοβούμην τὸν κίνδυνον , ὁρῶν ὅτι καὶ παρασκευαὶ καὶ τύχαι ἐνίοτε τοιαῦται γίγνονται , ὥστε πολλὰ καὶ παρὰ γνώμην ἀποβαίνειν τοῖς κινδυνεύουσιν · εἰς ὑμᾶς δʼ εἰσελθὼν ἐλπίζω τῶν δικαίων τεύξεσθαι .
Lemmas: εἰ μέν οὖν ἄλλος τις μέλλω περί ἐγώ διαγιγνώσκω , σφόδρα ἄν φοβέω ὁ κίνδυνος , ὁράω ὅτι καί παρασκευή καί τύχη ἐνίοτε τοιοῦτος γίγνομαι , ὥστε πολύς καί παρά γνώμη ἀποβαίνω ὁ κινδυνεύω · εἰς σύ δέ εἰσέρχομαι ἐλπίζω ὁ δίκαιος τυγχάνω .
lysias.contra-simonem 3
μάλιστα δʼ ἀγανακτῶ , ὦ βουλή , ὅτι περὶ τῶν πραγμάτων εἰπεῖν ἀναγκασθήσομαι πρὸς ὑμᾶς , ὑπὲρ ὧν ἐγὼ αἰσχυνόμενος , εἰ μέλλοιεν πολλοί μοι συνείσεσθαι , ἠνεσχόμην ἀδικούμενος . ἐπειδὴ δὲ Σίμων με εἰς τοιαύτην ἀνάγκην κατέστησεν , οὐδὲν ἀποκρυψάμενος ἅπαντα διηγήσομαι πρὸς ὑμᾶς τὰ πεπραγμένα . ἀξιῶ δέ ,
Lemmas: μάλα δέ ἀγανακτέω , ὦ βουλή , ὅτι περί ὁ πρᾶγμα λέγω ἀναγκάζω πρός σύ , ὑπέρ ὅς ἐγώ αἰσχύνω , εἰ μέλλω πολύς ἐγώ συνέρχομαι , ἀνέχω ἀδικέω . ἐπειδή δέ Σίμων ἐγώ εἰς τοιοῦτος ἀνάγκη καθίστημι , οὐδείς ἀποκρύπτω ἅπας διηγέομαι πρός σύ ὁ πράσσω . ἀξιόω δέ ,
lysias.contra-simonem 4
ὦ βουλή , εἰ μὲν ἀδικῶ , μηδεμιᾶς συγγνώμης τυγχάνειν · ἐὰν δὲ περὶ τούτων ἀποδείξω ὡς οὐκ ἔνοχός εἰμι οἷς Σίμων διωμόσατο , ἄλλως δὲ ὑμῖν φαίνωμαι παρὰ τὴν ἡλικίαν τὴν ἐμαυτοῦ ἀνοητότερον πρὸς τὸ μειράκιον διατεθείς , αἰτοῦμαι ὑμᾶς μηδέν με χείρω νομίζειν , εἰδότας ὅτι ἐπιθυμῆσαι μὲν ἅπασιν ἀνθρώποις ἔνεστιν , οὗτος δὲ βέλτιστος ἂν εἴη καὶ σωφρονέστατος , ὅστις κοσμιώτατα τὰς συμφορὰς φέρειν δύναται . οἷς ἅπασιν ἐμποδὼν ἐμοὶ γεγένηται Σίμων οὑτοσί , ὡς ἐγὼ ὑμῖν ἐπιδείξω .
Lemmas: ὦ βουλή , εἰ μέν ἀδικέω , μηδείς συγγνώμη τυγχάνω · ἐάν δέ περί οὗτος ἀποδείκνυμι ὡς οὐ ἔνοχος εἰμί ὅς Σίμων διόμνυμι , ἄλλος δέ σύ φαίνω παρά ὁ ἡλικία ὁ ἐμαυτοῦ ἀνόητος πρός ὁ μειράκιον διατίθημι , αἰτέω σύ μηδείς ἐγώ κακός νομίζω , οἶδα ὅτι ἐπιθυμέω μέν ἅπας ἄνθρωπος ἔνειμι , οὗτος δέ ἀγαθός ἄν εἰμί καί σώφρων , ὅστις κόσμιος ὁ συμφορά φέρω δύναμαι . ὅς ἅπας ἐμποδών ἐγώ γίγνομαι Σίμων οὗτος , ὡς ἐγώ σύ ἐπιδείκνυμι .
lysias.contra-simonem 5
ἡμεῖς γὰρ ἐπεθυμήσαμεν , ὦ βουλή , Θεοδότου , Πλαταϊκοῦ μειρακίου , καὶ ἐγὼ μὲν εὖ ποιῶν αὐτὸν ἠξίουν εἶναί μοι φίλον , οὗτος δὲ ὑβρίζων καὶ παρανομῶν ᾤετο ἀναγκάσειν αὐτὸν ποιεῖν ὅ τι βούλοιτο . ὅσα μὲν οὖν ἐκεῖνος κακὰ ὑπʼ αὐτοῦ πέπονθε , πολὺ ἂν ἔργον εἴη λέγειν · ὅσα δὲ εἰς ἐμὲ αὐτὸν ἐξημάρτηκεν ,
Lemmas: ἐγώ γάρ ἐπιθυμέω , ὦ βουλή , Θεόδοτος , Πλαταϊκός μειράκιον , καί ἐγώ μέν εὖ ποιέω αὐτός ἀξιόω εἰμί ἐγώ φίλος , οὗτος δέ ὑβρίζω καί παρανομέω οἴομαι ἀναγκάζω αὐτός ποιέω ὅς τις βούλομαι . ὅσος μέν οὖν ἐκεῖνος κακός ὑπό αὐτός πάσχω , πολύς ἄν ἔργον εἰμί λέγω · ὅσος δέ εἰς ἐγώ αὐτός ἐξαμαρτάνω ,
lysias.contra-simonem 6
ἡγοῦμαι ταῦθʼ ὑμῖν προσήκειν ἀκοῦσαι . πυθόμενος γὰρ ὅτι τὸ μειράκιον ἦν παρʼ ἐμοί , ἐλθὼν ἐπὶ τὴν οἰκίαν τὴν ἐμὴν νύκτωρ μεθύων , ἐκκόψας τὰς θύρας εἰσῆλθεν εἰς τὴν γυναικωνῖτιν , ἔνδον οὐσῶν τῆς τε ἀδελφῆς τῆς ἐμῆς καὶ τῶν ἀδελφιδῶν , αἳ οὕτω κοσμίως βεβιώκασιν ὥστε καὶ ὑπὸ τῶν οἰκείων ὁρώμεναι αἰσχύνεσθαι .
Lemmas: ἡγέομαι οὗτος σύ προσήκω ἀκούω . πυνθάνομαι γάρ ὅτι ὁ μειράκιον εἰμί παρά ἐγώ , ἔρχομαι ἐπί ὁ οἰκία ὁ ἐμός νύκτωρ μεθύω , ἐκκόπτω ὁ θύρα εἰσέρχομαι εἰς ὁ γυναικωνῖτις , ἔνδον εἰμί ὁ τε ἀδελφή ὁ ἐμός καί ὁ ἀδελφιδέος , ὅς οὕτως κόσμιος βιόω ὥστε καί ὑπό ὁ οἰκεῖος ὁράω αἰσχύνω .
lysias.contra-simonem 7
οὗτος τοίνυν εἰς τοῦτο ἦλθεν ὕβρεως ὥστʼ οὐ πρότερον ἠθέλησεν ἀπελθεῖν , πρὶν αὐτὸν ἡγούμενοι δεινὰ ποιεῖν οἱ παραγενόμενοι καὶ οἱ μετʼ αὐτοῦ ἐλθόντες , ἐπὶ παῖδας κόρας καὶ ὀρφανὰς εἰσιόντα , ἐξήλασαν βίᾳ . καὶ τοσούτου ἐδέησεν αὐτῷ μεταμελῆσαι τῶν ὑβρισμένων , ὥστε ἐξευρὼν οὗ ἐδειπνοῦμεν ἀτοπώτατον πρᾶγμα καὶ ἀπιστότατον ἐποίησεν , εἰ μή τις εἰδείη τὴν τούτου μανίαν .
Lemmas: οὗτος τοίνυν εἰς οὗτος ἔρχομαι ὕβρις ὥστε οὐ πρότερος ἐθέλω ἀπέρχομαι , πρίν αὐτός ἡγέομαι δεινός ποιέω ὁ παραγίγνομαι καί ὁ μετά αὐτός ἔρχομαι , ἐπί παῖς κόρη καί ὀρφανός εἰσέρχομαι , ἐξελαύνω βία . καί τοσοῦτος δέω αὐτός μεταμέλομαι ὁ ὑβρίζω , ὥστε ἐξευρίσκω ὅς δειπνέω ἄτοπος πρᾶγμα καί ἄπιστος ποιέω , εἰ μή τις οἶδα ὁ οὗτος μανία .
lysias.contra-simonem 8
ἐκκαλέσας γάρ με ἔνδοθεν , ἐπειδὴ τάχιστα ἐξῆλθον , εὐθύς με τύπτειν ἐπεχείρησεν · ἐπειδὴ δὲ αὐτὸν ἠμυνάμην , ἐκστὰς ἔβαλλέ με λίθοις . καὶ ἐμοῦ μὲν ἁμαρτάνει , Ἀριστοκρίτου δέ , ὃς παρʼ ἐμὲ ἦλθε μετʼ αὐτοῦ , βαλὼν λίθῳ συντρίβει τὸ μέτωπον .
Lemmas: ἐκκαλέω γάρ ἐγώ ἔνδοθεν , ἐπειδή ταχύς ἐξέρχομαι , εὐθύς ἐγώ τύπτω ἐπιχειρέω · ἐπειδή δέ αὐτός ἀμύνω , ἐξίστημι βάλλω ἐγώ λίθος . καί ἐγώ μέν ἁμαρτάνω , Ἀριστόκριτος δέ , ὅς παρά ἐγώ ἔρχομαι μετά αὐτός , βάλλω λίθος συντρίβω ὁ μέτωπον .
lysias.contra-simonem 9
ἐγὼ τοίνυν , ὦ βουλή , ἡγούμενος μὲν δεινὰ πάσχειν , αἰσχυνόμενος δέ , ὅπερ ἤδη καὶ πρότερον εἶπον , τῇ συμφορᾷ , ἠνειχόμην , καὶ μᾶλλον ᾑρούμην μὴ λαβεῖν τούτων τῶν ἁμαρτημάτων δίκην ἢ δόξαι τοῖς πολίταις ἀνόητος εἶναι , εἰδὼς ὅτι τῇ μὲν τούτου πονηρίᾳ πρέποντα ἔσται τὰ πεπραγμένα , ἐμοῦ δὲ πολλοὶ καταγελάσονται τοιαῦτα πάσχοντος τῶν φθονεῖν εἰθισμένων , ἐάν τις ἐν τῇ πόλει προθυμῆται χρηστὸς εἶναι .
Lemmas: ἐγώ τοίνυν , ὦ βουλή , ἡγέομαι μέν δεινός πάσχω , αἰσχύνω δέ , ὅς ἤδη καί πρότερος λέγω , ὁ συμφορά , ἀνέχω , καί μάλα αἱρέω μή λαμβάνω οὗτος ὁ ἁμάρτημα δίκη ἤ δοκέω ὁ πολίτης ἀνόητος εἰμί , οἶδα ὅτι ὁ μέν οὗτος πονηρία πρέπω εἰμί ὁ πράσσω , ἐγώ δέ πολύς καταγελάω τοιοῦτος πάσχω ὁ φθονέω ἐθίζω , ἐάν τις ἐν ὁ πόλις προθυμέομαι χρηστός εἰμί .
lysias.contra-simonem 10
οὕτω δὲ σφόδρα ἠπορούμην ὅ τι χρησαίμην , ὦ βουλή , τῇ τούτου παρανομίᾳ , ὥστε ἔδοξέ μοι κράτιστον εἶναι ἀποδημῆσαι . λαβὼν δὴ τὸ μειράκιον ( ἅπαντα γὰρ δεῖ τἀληθῆ λέγειν ) ᾠχόμην ἐκ τῆς πόλεως . ἐπειδὴ δὲ ᾤμην ἱκανὸν εἶναι τὸν χρόνον Σίμωνι ἐπιλαθέσθαι μὲν τοῦ νεανίσκου , μεταμελῆσαι δὲ τῶν πρότερον ἡμαρτημένων ,
Lemmas: οὕτως δέ σφόδρα ἀπορέω ὅς τις χράω , ὦ βουλή , ὁ οὗτος παρανομία , ὥστε δοκέω ἐγώ κρατύς εἰμί ἀποδημέω . λαμβάνω δή ὁ μειράκιον ( ἅπας γάρ δέω ἀληθής λέγω ) οἴχομαι ἐκ ὁ πόλις . ἐπειδή δέ οἴομαι ἱκανός εἰμί ὁ χρόνος Σίμων ἐπιλανθάνω μέν ὁ νεανίσκος , μεταμέλομαι δέ ὁ πρότερος ἁμαρτάνω ,
lysias.contra-simonem 11
ἀφικνοῦμαι πάλιν . κἀγὼ μὲν ᾠχόμην εἰς Πειραιᾶ , οὗτος δʼ αἰσθόμενος εὐθέως ἥκοντα τὸν Θεόδοτον καὶ διατρίβοντα παρὰ Λυσιμάχῳ , ὃς ᾤκει πλησίον τῆς οἰκίας ἧς οὗτος ἐμεμίσθωτο , παρεκάλεσέ τινας τῶν τούτου ἐπιτηδείων . καὶ οὗτοι μὲν ἠρίστων καὶ ἔπινον , φύλακας δὲ κατέστησαν ἐπὶ τοῦ τέγους , ἵνʼ , ὁπότε ἐξέλθοι τὸ μειράκιον ,
Lemmas: ἀφικνέομαι πάλιν . ἐγώ μέν οἴχομαι εἰς Πειραιεύς , οὗτος δέ αἰσθάνομαι εὐθύς ἥκω ὁ Θεόδοτος καί διατρίβω παρά Λυσίμαχος , ὅς οἰκέω πλησίον ὁ οἰκία ὅς οὗτος μισθόω , παρακαλέω τις ὁ οὗτος ἐπιτήδειος . καί οὗτος μέν ἀριστάω καί πίνω , φύλαξ δέ καθίστημι ἐπί ὁ τέγος , ἵνα , ὁπότε ἐξέρχομαι ὁ μειράκιον ,
lysias.contra-simonem 12
εἰσαρπάσειαν αὐτόν . ἐν δὲ τούτῳ τῷ καιρῷ ἀφικνοῦμαι ἐγὼ ἐκ Πειραιῶς , καὶ τρέπομαι παριὼν ὡς τὸν Λυσίμαχον · ὀλίγον δὲ χρόνον διατρίψαντες ἐξερχόμεθα . οὗτοι δʼ ἤδη μεθύοντες ἐκπηδῶσιν ἐφʼ ἡμᾶς καὶ οἱ μέν τινες αὐτῷ τῶν παραγενομένων οὐκ ἠθέλησαν συνεξαμαρτεῖν , Σίμων δὲ οὑτοσὶ καὶ Θεόφιλος καὶ Πρώταρχος καὶ Αὐτοκλῆς εἷλκον τὸ μειράκιον . ὁ δὲ ῥίψας τὸ ἱμάτιον ᾤχετο φεύγων .
Lemmas: εἰσαρπάζω αὐτός . ἐν δέ οὗτος ὁ καιρός ἀφικνέομαι ἐγώ ἐκ Πειραιεύς , καί τρέπω παρέρχομαι ὡς ὁ Λυσίμαχος · ὀλίγος δέ χρόνος διατρίβω ἐξέρχομαι . οὗτος δέ ἤδη μεθύω ἐκπηδάω ἐπί ἐγώ καί ὁ μέν τις αὐτός ὁ παραγίγνομαι οὐ ἐθέλω συνεξαμαρτάνω , Σίμων δέ οὗτος καί Θεόφιλος καί Πρώταρχος καί Αὐτοκλῆς ἕλκω ὁ μειράκιον . ὁ δέ ῥίπτω ὁ ἱμάτιον οἴχομαι φεύγω .
lysias.contra-simonem 13
ἐγὼ δὲ ἡγούμενος ἐκεῖνον μὲν ἐκφεύξεσθαι , τούτους δʼ , ἐπειδὴ τάχιστα ἐντύχοιεν ἀνθρώποις , αἰσχυνομένους ἀποτρέψεσθαι — ταῦτα διανοηθεὶς ἑτέραν ὁδὸν ᾠχόμην ἀπιών · οὕτω σφόδρʼ αὐτοὺς ἐφυλαττόμην , καὶ πάντα τὰ ὑπὸ τούτων γιγνόμενα μεγάλην ἐμαυτῷ συμφορὰν ἐνόμιζον .
Lemmas: ἐγώ δέ ἡγέομαι ἐκεῖνος μέν ἐκφεύγω , οὗτος δέ , ἐπειδή ταχύς ἐντυγχάνω ἄνθρωπος , αἰσχύνω ἀποτρέπω — οὗτος διανοέω ἕτερος ὁδός οἴχομαι ἀπέρχομαι · οὕτως σφόδρα αὐτός φυλάσσω , καί πᾶς ὁ ὑπό οὗτος γίγνομαι μέγας ἐμαυτοῦ συμφορά νομίζω .
lysias.contra-simonem 14
κἀνταῦθα μέν , ἵνα φησὶ Σίμων τὴν μάχην γενέσθαι , οὔτε τούτων οὔτε ἡμῶν οὐδεὶς οὔτε κατεάγη τὴν κεφαλὴν οὔτε ἄλλο κακὸν οὐδὲν ἔλαβεν , ὧν ἐγὼ τοὺς παραγενομένους ὑμῖν παρέξομαι μάρτυρας .
Lemmas: ἐνταῦθα μέν , ἵνα φημί Σίμων ὁ μάχη γίγνομαι , οὔτε οὗτος οὔτε ἐγώ οὐδείς οὔτε κατάγνυμι ὁ κεφαλή οὔτε ἄλλος κακός οὐδείς λαμβάνω , ὅς ἐγώ ὁ παραγίγνομαι σύ παρέχω μάρτυς .
lysias.contra-simonem 15
ὅτι μὲν τοίνυν οὗτος ἦν ὁ ἀδικήσας , ὦ βουλή , καὶ ἐπιβουλεύσας ἡμῖν , καὶ οὐκ ἐγὼ τούτῳ , ὑπὸ τῶν παραγενομένων μεμαρτύρηται ὑμῖν . μετὰ δὲ ταῦτα τὸ μὲν μειράκιον εἰς γναφεῖον κατέφυγεν , οὗτοι δὲ συνεισπεσόντες ἦγον αὐτὸν βίᾳ , βοῶντα καὶ κεκραγότα καὶ μαρτυρόμενον .
Lemmas: ὅτι μέν τοίνυν οὗτος εἰμί ὁ ἀδικέω , ὦ βουλή , καί ἐπιβουλεύω ἐγώ , καί οὐ ἐγώ οὗτος , ὑπό ὁ παραγίγνομαι μαρτυρέω σύ . μετά δέ οὗτος ὁ μέν μειράκιον εἰς κναφεῖον καταφεύγω , οὗτος δέ συνεισπίπτω ἄγω αὐτός βία , βοάω καί κράζω καί μαρτύρομαι .
lysias.contra-simonem 16
συνδραμόντων δὲ ἀνθρώπων πολλῶν καὶ ἀγανακτούντων τῷ πράγματι καὶ δεινὰ φασκόντων εἶναι τὰ γιγνόμενα , τῶν μὲν λεγομένων οὐδὲν ἐφρόντιζον , Μόλωνα δὲ τὸν γναφέα καὶ ἄλλους τινὰς ἐπαμύνειν ἐπιχειροῦντας συνέκοψαν .
Lemmas: συντρέχω δέ ἄνθρωπος πολύς καί ἀγανακτέω ὁ πρᾶγμα καί δεινός φάσκω εἰμί ὁ γίγνομαι , ὁ μέν λέγω οὐδείς φροντίζω , Μόλων δέ ὁ κναφεύς καί ἄλλος τις ἐπαμύνω ἐπιχειρέω συγκόπτω .
lysias.contra-simonem 17
ἤδη δὲ αὐτοῖς οὖσι παρὰ τὴν Λάμπωνος οἰκίαν ἐγὼ μόνος βαδίζων ἐντυγχάνω , δεινὸν δὲ ἡγησάμενος εἶναι καὶ αἰσχρὸν περιιδεῖν οὕτως ἀνόμως καὶ βιαίως ὑβρισθέντα τὸν νεανίσκον , ἐπιλαμβάνομαι αὐτοῦ . οὗτοι δέ , διότι μὲν τοιαῦτα παρενόμουν εἰς ἐκεῖνον , οὐκ ἠθέλησαν εἰπεῖν ἐρωτηθέντες , ἀφέμενοι δὲ τοῦ νεανίσκου ἔτυπτον ἐμέ . μάχης δὲ γενομένης ,
Lemmas: ἤδη δέ αὐτός εἰμί παρά ὁ Λάμπων οἰκία ἐγώ μόνος βαδίζω ἐντυγχάνω , δεινός δέ ἡγέομαι εἰμί καί αἰσχρός περιοράω οὕτως ἄνομος καί βίαιος ὑβρίζω ὁ νεανίσκος , ἐπιλαμβάνω αὐτός . οὗτος δέ , διότι μέν τοιοῦτος παρανομέω εἰς ἐκεῖνος , οὐ ἐθέλω λέγω ἐρωτάω , ἀφίημι δέ ὁ νεανίσκος τύπτω ἐγώ . μάχη δέ γίγνομαι ,
lysias.contra-simonem 18
ὦ βουλή , καὶ τοῦ μειρακίου βάλλοντος αὐτοὺς καὶ περὶ τοῦ σώματος ἀμυνομένου καὶ τούτων ἡμᾶς βαλλόντων , ἔτι δὲ τυπτόντων αὐτὸν ὑπὸ τῆς μέθης καὶ ἐμοῦ ἀμυνομένου , καὶ τῶν παραγενομένων ὡς ἀδικουμένοις ἡμῖν ἁπάντων ἐπικουρούντων , ἐν τούτῳ τῷ θορύβῳ συντριβόμεθα τὰς κεφαλὰς ἅπαντες .
Lemmas: ὦ βουλή , καί ὁ μειράκιον βάλλω αὐτός καί περί ὁ σῶμα ἀμύνω καί οὗτος ἐγώ βάλλω , ἔτι δέ τύπτω αὐτός ὑπό ὁ μέθη καί ἐγώ ἀμύνω , καί ὁ παραγίγνομαι ὡς ἀδικέω ἐγώ ἅπας ἐπικουρέω , ἐν οὗτος ὁ θόρυβος συντρίβω ὁ κεφαλή ἅπας .
lysias.contra-simonem 19
καὶ οἱ μὲν ἄλλοι οἱ μετὰ τούτου παροινήσαντες , ἐπειδὴ τάχιστά με εἶδον μετὰ ταῦτα , ἐδέοντό μου συγγνώμην ἔχειν , οὐχ ὡς ἀδικούμενοι ἀλλʼ ὡς δεινὰ πεποιηκότες · καὶ ἐξ ἐκείνου τοῦ χρόνου τεττάρων ἐτῶν παρεληλυθότων οὐδέν μοι πώποτε ἐνεκάλεσεν οὐδείς .
Lemmas: καί ὁ μέν ἄλλος ὁ μετά οὗτος παροινέω , ἐπειδή ταχύς ἐγώ ὁράω μετά οὗτος , δέω ἐγώ συγγνώμη ἔχω , οὐ ὡς ἀδικέω ἀλλά ὡς δεινός ποιέω · καί ἐκ ἐκεῖνος ὁ χρόνος τέσσαρες ἔτος παρέρχομαι οὐδείς ἐγώ πώποτε ἐγκαλέω οὐδείς .
lysias.contra-simonem 20
Σίμων δʼ οὑτοσί , πάντων τῶν κακῶν αἴτιος γενόμενος , τὸν μὲν ἄλλον χρόνον ἡσυχίαν ἦγε δεδιὼς περὶ αὑτοῦ , ἐπειδὴ δὲ δίκας ἰδίας ᾔσθετο κακῶς ἀγωνισάμενον ἐξ ἀντιδόσεως , καταφρονήσας μου οὑτωσὶ τολμηρῶς εἰς τοιοῦτον ἀγῶνά με κατέστησεν . ὡς οὖν καὶ ταῦτʼ ἀληθῆ λέγω , τούτων ὑμῖν τοὺς παραγενομένους μάρτυρας παρέξομαι .
Lemmas: Σίμων δέ οὗτος , πᾶς ὁ κακός αἴτιος γίγνομαι , ὁ μέν ἄλλος χρόνος ἡσυχία ἄγω δείδω περί ἑαυτοῦ , ἐπειδή δέ δίκη ἴδιος αἰσθάνομαι κακός ἀγωνίζομαι ἐκ ἀντίδοσις , καταφρονέω ἐγώ οὕτως τολμηρός εἰς τοιοῦτος ἀγών ἐγώ καθίστημι . ὡς οὖν καί οὗτος ἀληθής λέγω , οὗτος σύ ὁ παραγίγνομαι μάρτυς παρέχω .
lysias.contra-simonem 21
τὰ μὲν οὖν γεγενημένα καὶ ἐμοῦ καὶ τῶν μαρτύρων ἀκηκόατε · ἐβουλόμην δʼ ἄν , ὦ βουλή , Σίμωνα τὴν αὐτὴν γνώμην ἐμοὶ ἔχειν , ἵνʼ ἀμφοτέρων ἡμῶν ἀκούσαντες τἀληθῆ ῥᾳδίως ἔγνωτε τὰ δίκαια . ἐπειδὴ δὲ αὐτῷ οὐδὲν μέλει τῶν ὅρκων ὧν ὠμόσατο , πειράσομαι καὶ περὶ ὧν οὗτος ἔψευσται διδάσκειν ὑμᾶς .
Lemmas: ὁ μέν οὖν γίγνομαι καί ἐγώ καί ὁ μάρτυς ἀκούω · βούλομαι δέ ἄν , ὦ βουλή , Σίμων ὁ αὐτός γνώμη ἐγώ ἔχω , ἵνα ἀμφότερος ἐγώ ἀκούω ἀληθής ῥᾴδιος γιγνώσκω ὁ δίκαιος . ἐπειδή δέ αὐτός οὐδείς μέλω ὁ ὅρκος ὅς ὄμνυμι , πειράω καί περί ὅς οὗτος ψεύδω διδάσκω σύ .
lysias.contra-simonem 22
ἐτόλμησε γὰρ εἰπεῖν ὡς αὐτὸς μὲν τριακοσίας δραχμὰς ἔδωκε Θεοδότῳ , συνθήκας πρὸς αὐτὸν ποιησάμενος , ἐγὼ δʼ ἐπιβουλεύσας ἀπέστησα αὐτοῦ τὸ μειράκιον . καίτοι ἐχρῆν αὐτόν , εἴπερ ἦν ταῦτʼ ἀληθῆ , παρακαλέσαντα μάρτυρας ὡς πλείστους κατὰ τοὺς νόμους διαπράττεσθαι περὶ αὐτῶν .
Lemmas: τολμάω γάρ λέγω ὡς αὐτός μέν τριακόσιοι δραχμή δίδωμι Θεόδοτος , συνθήκη πρός αὐτός ποιέω , ἐγώ δέ ἐπιβουλεύω ἀφίστημι αὐτός ὁ μειράκιον . καίτοι χρή αὐτός , εἴπερ εἰμί οὗτος ἀληθής , παρακαλέω μάρτυς ὡς πολύς κατά ὁ νόμος διαπράσσω περί αὐτός .
lysias.contra-simonem 23
οὗτος δὲ τοιοῦτον οὐδὲν πώποτε φαίνεται ποιήσας , ὑβρίζων δὲ καὶ τύπτων ἀμφοτέρους ἡμᾶς καὶ κωμάζων καὶ τὰς θύρας ἐκβάλλων καὶ νύκτωρ εἰσιὼν ἐπὶ γυναῖκας ἐλευθέρας . ἃ χρὴ μάλιστα , ὦ βουλή , τεκμήρια νομίζειν ὅτι ψεύδεται πρὸς ὑμᾶς .
Lemmas: οὗτος δέ τοιοῦτος οὐδείς πώποτε φαίνω ποιέω , ὑβρίζω δέ καί τύπτω ἀμφότερος ἐγώ καί κωμάζω καί ὁ θύρα ἐκβάλλω καί νύκτωρ εἰσέρχομαι ἐπί γυνή ἐλεύθερος . ὅς χρή μάλα , ὦ βουλή , τεκμήριον νομίζω ὅτι ψεύδω πρός σύ .
lysias.contra-simonem 24
σκέψασθε δὲ ὡς ἄπιστα εἴρηκε . τὴν γὰρ οὐσίαν τὴν ἑαυτοῦ ἅπασαν πεντήκοντα καὶ διακοσίων δραχμῶν ἐτιμήσατο . καίτοι θαυμαστὸν εἰ τὸν ἑταιρήσοντα πλειόνων ἐμισθώσατο ὧν αὐτὸς τυγχάνει κεκτημένος .
Lemmas: σκοπέω δέ ὡς ἄπιστος λέγω . ὁ γάρ οὐσία ὁ ἑαυτοῦ ἅπας πεντήκοντα καί διακόσιοι δραχμή τιμάω . καίτοι θαυμαστός εἰ ὁ ἑταιρέω πολύς μισθόω ὅς αὐτός τυγχάνω κτάομαι .
lysias.contra-simonem 25
εἰς τοῦτο δʼ ἥκει τόλμης ὥστε οὐκ ἐξαρκεῖ περὶ τούτου μόνον αὐτῷ ψεύσασθαι , περὶ τοῦ δεδωκέναι τὸ ἀργύριον , ἀλλὰ καὶ κεκομίσθαι φησί · καίτοι πῶς εἰκός ἐστι τότε μὲν ἡμᾶς τοιαῦτα ἐξαμαρτάνειν οἷα κατηγόρηκεν οὗτος , ἀποστερῆσαι βουλομένους τὰς τριακοσίας δραχμάς , ἐπειδὴ δὲ ἀπεμαχεσάμεθα , τηνικαῦτα ἀποδοῦναι τὸ ἀργύριον αὐτῷ , μήτε ἀφειμένους τῶν ἐγκλημάτων μήτε ἀνάγκης ἡμῖν μηδεμιᾶς γενομένης ;
Lemmas: εἰς οὗτος δέ ἥκω τόλμα ὥστε οὐ ἐξαρκέω περί οὗτος μόνος αὐτός ψεύδω , περί ὁ δίδωμι ὁ ἀργύριον , ἀλλά καί κομίζω φημί · καίτοι πῶς ἔοικα εἰμί τότε μέν ἐγώ τοιοῦτος ἐξαμαρτάνω οἷος κατηγορέω οὗτος , ἀποστερέω βούλομαι ὁ τριακόσιοι δραχμή , ἐπειδή δέ ἀπομάχομαι , τηνικαῦτα ἀποδίδωμι ὁ ἀργύριον αὐτός , μήτε ἀφίημι ὁ ἔγκλημα μήτε ἀνάγκη ἐγώ μηδείς γίγνομαι ;
lysias.contra-simonem 26
ἀλλὰ γάρ , ὦ βουλή , πάντα αὐτῷ ταῦτα σύγκειται καὶ μεμηχάνηται , καὶ δοῦναι μέν φησιν , ἵνα μὴ δοκῇ δεινὰ ποιεῖν , εἰ μηδενὸς αὐτῷ συμβολαίου γεγενημένου τοιαῦτα ἐτόλμα ὑβρίζειν τὸ μειράκιον , ἀπειληφέναι δὲ προσποιεῖται , διότι φανερός ἐστιν ἐγκαλέσας οὐδέποτʼ ἀργύριον οὐδὲ μνείαν περὶ τούτου οὐδεμίαν ποιησάμενος .
Lemmas: ἀλλά γάρ , ὦ βουλή , πᾶς αὐτός οὗτος σύγκειμαι καί μηχανάομαι , καί δίδωμι μέν φημί , ἵνα μή δοκέω δεινός ποιέω , εἰ μηδείς αὐτός συμβόλαιον γίγνομαι τοιοῦτος τολμάω ὑβρίζω ὁ μειράκιον , ἀπολαμβάνω δέ προσποιέω , διότι φανερός εἰμί ἐγκαλέω οὐδέποτε ἀργύριον οὐδέ μνεία περί οὗτος οὐδείς ποιέω .
lysias.contra-simonem 27
φησὶ δʼ ἐπὶ ταῖς αὑτοῦ θύραις ὑπʼ ἐμοῦ δεινῶς διατεθῆναι τυπτόμενος . φαίνεται δὲ πλεῖν ἢ τέτταρα στάδια ἀπὸ τῆς οἰκίας διώξας τὸ μειράκιον οὐδὲν κακὸν ἔχων , καὶ ταῦτα πλεῖν ἢ διακοσίων ἰδόντων ἀνθρώπων ἔξαρνός ἐστι .
Lemmas: φημί δέ ἐπί ὁ ἑαυτοῦ θύρα ὑπό ἐγώ δεινός διατίθημι τύπτω . φαίνω δέ πλέω ἤ τέσσαρες στάδιον ἀπό ὁ οἰκία διώκω ὁ μειράκιον οὐδείς κακός ἔχω , καί οὗτος πλέω ἤ διακόσιοι ὁράω ἄνθρωπος ἔξαρνος εἰμί .
lysias.contra-simonem 28
λέγει δʼ ὡς ἡμεῖς ἤλθομεν ἐπὶ τὴν οἰκίαν τὴν τούτου ὄστρακον ἔχοντες , καὶ ὡς ἠπείλουν αὐτῷ ἐγὼ ἀποκτενεῖν , καὶ ὡς τοῦτό ἐστιν ἡ πρόνοια . ἐγὼ δʼ ἡγοῦμαι , ὦ βουλή , ῥᾴδιον εἶναι γνῶναι ὅτι ψεύδεται , οὐ μόνον ὑμῖν τοῖς εἰωθόσι σκοπεῖσθαι περὶ τῶν τοιούτων , ἀλλὰ καὶ τοῖς ἄλλοις ἅπασι .
Lemmas: λέγω δέ ὡς ἐγώ ἔρχομαι ἐπί ὁ οἰκία ὁ οὗτος ὄστρακον ἔχω , καί ὡς ἀπειλέω αὐτός ἐγώ ἀποκτείνω , καί ὡς οὗτος εἰμί ὁ πρόνοια . ἐγώ δέ ἡγέομαι , ὦ βουλή , ῥᾴδιος εἰμί γιγνώσκω ὅτι ψεύδω , οὐ μόνος σύ ὁ εἴωθα σκοπέω περί ὁ τοιοῦτος , ἀλλά καί ὁ ἄλλος ἅπας .
lysias.contra-simonem 29
τῷ γὰρ ἂν δόξειε πιστὸν ὡς ἐγὼ προνοηθεὶς καὶ ἐπιβουλεύων ἦλθον ἐπὶ τὴν Σίμωνος οἰκίαν μεθʼ ἡμέραν , μετὰ τοῦ μειρακίου , τοσούτων ἀνθρώπων παρʼ αὐτῷ συνειλεγμένων , εἰ μὴ εἰς τοῦτο μανίας ἀφικόμην ὥστε ἐπιθυμεῖν εἷς ὢν πολλοῖς μάχεσθαι , ἄλλως τε καὶ εἰδὼς ὅτι ἀσμένως ἄν με εἶδεν ἐπὶ ταῖς θύραις ταῖς αὑτοῦ , ὃς καὶ ἐπὶ τὴν ἐμὴν οἰκίαν φοιτῶν εἰσῄει βίᾳ , καὶ οὔτε τῆς ἀδελφῆς οὔτε τῶν ἀδελφιδῶν φροντίσας ζητεῖν με ἐτόλμα , καὶ ἐξευρὼν οὗ δειπνῶν ἐτύγχανον ,
Lemmas: τίς γάρ ἄν δοκέω πιστός ὡς ἐγώ προνοέω καί ἐπιβουλεύω ἔρχομαι ἐπί ὁ Σίμων οἰκία μετά ἡμέρα , μετά ὁ μειράκιον , τοσοῦτος ἄνθρωπος παρά αὐτός συλλέγω , εἰ μή εἰς οὗτος μανία ἀφικνέομαι ὥστε ἐπιθυμέω εἷς εἰμί πολύς μάχομαι , ἄλλος τε καί οἶδα ὅτι ἄσμενος ἄν ἐγώ ὁράω ἐπί ὁ θύρα ὁ ἑαυτοῦ , ὅς καί ἐπί ὁ ἐμός οἰκία φοιτάω εἰσέρχομαι βία , καί οὔτε ὁ ἀδελφή οὔτε ὁ ἀδελφιδέος φροντίζω ζητέω ἐγώ τολμάω , καί ἐξευρίσκω οὗ δειπνέω τυγχάνω ,
lysias.contra-simonem 30
ἐκκαλέσας ἔτυπτέ με ; καὶ τότε μὲν ἄρα , ἵνα μὴ περιβόητος εἴην , ἡσυχίαν ἦγον , συμφορὰν ἐμαυτοῦ νομίζων τὴν τούτου πονηρίαν · ἐπειδὴ δὲ χρόνος διεγένετο , πάλιν , ὡς οὗτός φησιν ,
Lemmas: ἐκκαλέω τύπτω ἐγώ ; καί τότε μέν ἄρα , ἵνα μή περιβόητος εἰμί , ἡσυχία ἄγω , συμφορά ἐμαυτοῦ νομίζω ὁ οὗτος πονηρία · ἐπειδή δέ χρόνος διαγίγνομαι , πάλιν , ὡς οὗτος φημί ,
lysias.contra-simonem 31
ἐπεθύμησα περιβόητος γενέσθαι ; καὶ εἰ μὲν ἦν παρὰ τούτῳ τὸ μειράκιον , εἶχεν ἄν τινα λόγον τὸ ψεῦδος αὐτῷ ὡς ἐγὼ διὰ τὴν ἐπιθυμίαν ἠναγκαζόμην ἀνοητότερόν τι ποιεῖν τῶν εἰκότων · νῦν δὲ τούτῳ μὲν οὐδὲ διελέγετο , ἀλλʼ ἐμίσει πάντων ἀνθρώπων μάλιστα , παρʼ ἐμοὶ δʼ ἐτύγχανε διαιτώμενον .
Lemmas: ἐπιθυμέω περιβόητος γίγνομαι ; καί εἰ μέν εἰμί παρά οὗτος ὁ μειράκιον , ἔχω ἄν τις λόγος ὁ ψεῦδος αὐτός ὡς ἐγώ διά ὁ ἐπιθυμία ἀναγκάζω ἀνόητος τις ποιέω ὁ ἔοικα · νῦν δέ οὗτος μέν οὐδέ διαλέγω , ἀλλά μισέω πᾶς ἄνθρωπος μάλα , παρά ἐγώ δέ τυγχάνω διαιτάω .
lysias.contra-simonem 32
ὥστε τῷ ὑμῶν πιστὸν ὡς ἐγὼ πρότερον μὲν ἐξέπλευσα ἐκ τῆς πόλεως ἔχων τὸ μειράκιον , ἵνα μὴ τούτῳ μαχοίμην , ἐπειδὴ δὲ ἀφικόμην πάλιν , ἦγον αὐτὸν ἐπὶ τὴν οἰκίαν τὴν Σίμωνος , οὗ πλεῖστα ἔμελλον πράγματα ἕξειν ; καὶ ἐπεβούλευον μὲν αὐτῷ ,
Lemmas: ὥστε ὁ σύ πιστός ὡς ἐγώ πρότερος μέν ἐκπλέω ἐκ ὁ πόλις ἔχω ὁ μειράκιον , ἵνα μή οὗτος μάχομαι , ἐπειδή δέ ἀφικνέομαι πάλιν , ἄγω αὐτός ἐπί ὁ οἰκία ὁ Σίμων , ὅς πολύς μέλλω πρᾶγμα ἔχω ; καί ἐπιβουλεύω μέν αὐτός ,
lysias.contra-simonem 33
οὕτω δὲ ἦλθον ἀπαράσκευος , ὥστε μήτε φίλους μήτε οἰκέτας μήτε ἄλλον ἄνθρωπον παρακαλέσαι μηδένα , εἰ μὴ τοῦτό γε τὸ παιδίον , ὃ ἐπικουρῆσαι μέν μοι οὐκ ἂν ἐδύνατο , μηνῦσαι δὲ ἱκανὸν ἦν βασανιζόμενον , εἴ τι ἐγὼ ἐξημάρτανον ;
Lemmas: οὕτως δέ ἔρχομαι ἀπαράσκευος , ὥστε μήτε φίλος μήτε οἰκέτης μήτε ἄλλος ἄνθρωπος παρακαλέω μηδείς , εἰ μή οὗτος γε ὁ παιδίον , ὅς ἐπικουρέω μέν ἐγώ οὐ ἄν δύναμαι , μηνύω δέ ἱκανός εἰμί βασανίζω , εἰ τις ἐγώ ἐξαμαρτάνω ;
lysias.contra-simonem 34
ἀλλʼ εἰς τοσοῦτον ἀμαθίας ἀφικόμην , ὥστε ἐπιβουλεύων Σίμωνι οὐκ ἐτήρησα αὐτὸν οὗ μόνον οἷόν τʼ ἦν λαβεῖν , ἢ νύκτωρ ἢ μεθʼ ἡμέραν , ἀλλʼ ἐνταῦθα ἦλθον οὗ αὐτὸς ἔμελλον ὑπὸ πλείστων ὀφθήσεσθαί τε καὶ συγκοπήσεσθαι , ὥσπερ κατʼ ἐμαυτοῦ τὴν πρόνοιαν ἐξευρίσκων , ἵνʼ ὡς μάλιστα ὑπὸ τῶν ἐχθρῶν ὑβρισθείην ;
Lemmas: ἀλλά εἰς τοσοῦτος ἀμαθία ἀφικνέομαι , ὥστε ἐπιβουλεύω Σίμων οὐ τηρέω αὐτός ὅς μόνος οἷος τε εἰμί λαμβάνω , ἤ νύκτωρ ἤ μετά ἡμέρα , ἀλλά ἐνταῦθα ἔρχομαι οὗ αὐτός μέλλω ὑπό πολύς ὁράω τε καί συγκόπτω , ὥσπερ κατά ἐμαυτοῦ ὁ πρόνοια ἐξευρίσκω , ἵνα ὡς μάλα ὑπό ὁ ἐχθρός ὑβρίζω ;
lysias.contra-simonem 35
ἔτι τοίνυν , ὦ βουλή , καὶ ἐκ τῆς μάχης τῆς γενομένης ῥᾴδιον γνῶναι ὅτι ψεύδεται . τὸ γὰρ μειράκιον ὡς ἔγνω , ῥῖψαν θοἰμάτιον , φεῦγον ᾤχετο , οὗτοι δὲ αὐτὸν ἐπεδίωκον , ἐγὼ δὲ ἑτέραν ἀπελθὼν ὁδὸν ᾠχόμην .
Lemmas: ἔτι τοίνυν , ὦ βουλή , καί ἐκ ὁ μάχη ὁ γίγνομαι ῥᾴδιος γιγνώσκω ὅτι ψεύδω . ὁ γάρ μειράκιον ὡς γιγνώσκω , ῥίπτω ἱμάτιον , φεύγω οἴχομαι , οὗτος δέ αὐτός ἐπιδιώκω , ἐγώ δέ ἕτερος ἀπέρχομαι ὁδός οἴχομαι .
lysias.contra-simonem 36
καίτοι ποτέρους χρὴ αἰτίους τῶν γεγενημένων εἶναι νομίζειν , τοὺς φεύγοντας ἢ τοὺς ζητοῦντας καταλαβεῖν ; ἐγὼ μὲν γὰρ ἡγοῦμαι πᾶσιν εἶναι δῆλον ὅτι φεύγουσι μὲν οἱ περὶ αὑτῶν δεδιότες , διώκουσι δὲ οἱ βουλόμενοί τι ποιῆσαι κακόν .
Lemmas: καίτοι πότερος χρή αἴτιος ὁ γίγνομαι εἰμί νομίζω , ὁ φεύγω ἤ ὁ ζητέω καταλαμβάνω ; ἐγώ μέν γάρ ἡγέομαι πᾶς εἰμί δῆλος ὅτι φεύγω μέν ὁ περί ἑαυτοῦ δείδω , διώκω δέ ὁ βούλομαι τις ποιέω κακός .
lysias.contra-simonem 37
οὐ τοίνυν ταῦτα εἰκότα μέν , ἄλλως δὲ περὶ αὐτῶν πέπρακται , ἀλλὰ καταλαβόντες τὸ μειράκιον ἐκ τῆς ὁδοῦ ἦγον βίᾳ , ἐντυχὼν δʼ ἐγὼ τούτων μὲν οὐχ ἡπτόμην , τοῦ μειρακίου δʼ ἐπελαμβανόμην · οὗτοι δὲ ἐκεῖνόν τε ἦγον βίᾳ καὶ ἐμὲ ἔτυπτον . καὶ ταῦθʼ ὑμῖν ὑπὸ τῶν παραγενομένων μεμαρτύρηται . ὥστε δεινὸν εἰ περὶ τούτων ἐγὼ δόξω προνοηθῆναι , περὶ ὧν οὗτοι τυγχάνουσιν οὕτω δεινὰ καὶ παράνομα πεποιηκότες .
Lemmas: οὐ τοίνυν οὗτος ἔοικα μέν , ἄλλος δέ περί αὐτός πράσσω , ἀλλά καταλαμβάνω ὁ μειράκιον ἐκ ὁ ὁδός ἄγω βία , ἐντυγχάνω δέ ἐγώ οὗτος μέν οὐ ἅπτω , ὁ μειράκιον δέ ἐπιλαμβάνω · οὗτος δέ ἐκεῖνος τε ἄγω βία καί ἐγώ τύπτω . καί οὗτος σύ ὑπό ὁ παραγίγνομαι μαρτυρέω . ὥστε δεινός εἰ περί οὗτος ἐγώ δοκέω προνοέω , περί ὅς οὗτος τυγχάνω οὕτως δεινός καί παράνομος ποιέω .
lysias.contra-simonem 38
τί δʼ ἄν ποτε ἔπαθον , εἰ τἀναντία τῶν νῦν γεγενημένων ἦν , εἰ πολλοὺς ἔχων τῶν ἐπιτηδείων ἐγώ , ἀπαντήσας Σίμωνι , ἐμαχόμην αὐτῷ καὶ ἔτυπτον αὐτὸν καὶ ἐδίωκον καὶ καταλαβὼν ἄγειν βία ἐζήτουν , ὅπου νῦν τούτου ταῦτα πεποιηκότος ἐγὼ εἰς τοιοῦτον ἀγῶνα καθέστηκα , ἐν ᾧ καὶ περὶ τῆς πατρίδος καὶ τῆς οὐσίας τῆς ἐμαυτοῦ ἁπάσης κινδυνεύω ;
Lemmas: τίς δέ ἄν ποτέ πάσχω , εἰ ἐναντίος ὁ νῦν γίγνομαι εἰμί , εἰ πολύς ἔχω ὁ ἐπιτήδειος ἐγώ , ἀπαντάω Σίμων , μάχομαι αὐτός καί τύπτω αὐτός καί διώκω καί καταλαμβάνω ἄγω βία ζητέω , ὅπου νῦν οὗτος οὗτος ποιέω ἐγώ εἰς τοιοῦτος ἀγών καθίστημι , ἐν ὅς καί περί ὁ πατρίς καί ὁ οὐσία ὁ ἐμαυτοῦ ἅπας κινδυνεύω ;
lysias.contra-simonem 39
τὸ δὲ μέγιστον καὶ περιφανέστατον πάντων · ὁ γὰρ ἀδικηθείς καὶ ἐπιβουλευθεὶς ὑπʼ ἐμοῦ , ὥς φησιν , οὐκ ἐτόλμησε τεττάρων ἐτῶν ἐπισκήψασθαι εἰς ὑμᾶς . καὶ οἱ μέν ἄλλοι , ὅταν ἐρῶσι καὶ ἀποστερῶνται ὧν ἐπιθυμοῦσι καὶ συγκοπῶσιν , ὀργιζόμενοι παραχρῆμα τιμωρεῖσθαι ζητοῦσιν , οὗτος δὲ χρόνοις ὕστερον .
Lemmas: ὁ δέ μέγας καί περιφανής πᾶς · ὁ γάρ ἀδικέω καί ἐπιβουλεύω ὑπό ἐγώ , ὡς φημί , οὐ τολμάω τέσσαρες ἔτος ἐπισκήπτω εἰς σύ . καί ὁ μέν ἄλλος , ὅταν ἐράω καί ἀποστερέω ὅς ἐπιθυμέω καί συγκοπόω , ὀργίζω παραχρῆμα τιμωρέω ζητέω , οὗτος δέ χρόνος ὕστερον .
lysias.contra-simonem 40
ὅτι μὲν οὖν , ὦ βουλή , οὐδενὸς αἴτιός εἰμι τῶν γεγενημένων , ἱκανῶς ἀποδεδεῖχθαι νομίζω · οὕτω δὲ διάκειμαι πρὸς τὰς ἐκ τῶν τοιούτων πραγμάτων διαφοράς , ὥστε ἄλλα πολλὰ ὑβρισμένος ὑπὸ Σίμωνος καὶ καταγεὶς τὴν κεφαλὴν ὑπʼ αὐτοῦ οὐκ ἐτόλμησα αὐτῷ ἐπισκήψασθαι , ἡγούμενος δεινὸν εἶναι , εἰ ἄρα περὶ παίδων ἐφιλονικήσαμεν ἡμεῖς πρὸς ἀλλήλους , τούτου ἕνεκα ἐξελάσαι τινὰς ζητῆσαι ἐκ τῆς πατρίδος .
Lemmas: ὅτι μέν οὖν , ὦ βουλή , οὐδείς αἴτιος εἰμί ὁ γίγνομαι , ἱκανός ἀποδείκνυμι νομίζω · οὕτως δέ διάκειμαι πρός ὁ ἐκ ὁ τοιοῦτος πρᾶγμα διαφορά , ὥστε ἄλλος πολύς ὑβρίζω ὑπό Σίμων καί κατάσσω ὁ κεφαλή ὑπό αὐτός οὐ τολμάω αὐτός ἐπισκήπτω , ἡγέομαι δεινός εἰμί , εἰ ἄρα περί παῖς φιλονεικέω ἐγώ πρός ἀλλήλων , οὗτος ἕνεκα ἐξελαύνω τις ζητέω ἐκ ὁ πατρίς .
lysias.contra-simonem 41
ἔπειτα δὲ καὶ οὐδεμίαν ἡγούμην πρόνοιαν εἶναι τραύματος ὅστις μὴ ἀποκτεῖναι βουλόμενος ἔτρωσε . τίς γὰρ οὕτως ἐστὶν εὐήθης ,
Lemmas: ἔπειτα δέ καί οὐδείς ἡγέομαι πρόνοια εἰμί τραῦμα ὅστις μή ἀποκτείνω βούλομαι τιτρώσκω . τίς γάρ οὕτως εἰμί εὐήθης ,
lysias.contra-simonem 42
ὅστις ἐκ πολλοῦ προνοεῖται ὅπως ἕλκος τις αὐτοῦ τῶν ἐχθρῶν λήψεται ; ἀλλὰ δῆλον ὅτι καὶ οἱ τοὺς νόμους ἐνθάδε θέντες , οὐκ εἴ τινες μαχεσάμενοι ἔτυχον ἀλλήλων κατάξαντες τὰς κεφαλάς , ἐπὶ τούτοις ἠξίωσαν τῆς πατρίδος φυγὴν ποιήσασθαι · ἢ πολλούς γʼ ἂν ἐξήλασαν · ἀλλʼ ὅσοι ἐπιβουλεύσαντες ἀποκτεῖναί τινας ἔτρωσαν , ἀποκτεῖναι δὲ οὐκ ἐδυνήθησαν , περὶ τῶν τοιούτων τὰς τιμωρίας οὕτω μεγάλας κατεστήσαντο , ἡγούμενοι , ὑπὲρ ὧν ἐβούλευσαν καὶ προὐνοήθησαν , ὑπὲρ τούτων προσήκειν αὐτοῖς δίκην δοῦναι · εἰ δὲ μὴ κατέσχον , οὐδὲν ἧττον τό γʼ ἐκείνων πεποιῆσθαι .
Lemmas: ὅστις ἐκ πολύς προνοέω ὅπως ἕλκος τις αὐτός ὁ ἐχθρός λαμβάνω ; ἀλλά δῆλος ὅτι καί ὁ ὁ νόμος ἐνθάδε τίθημι , οὐ εἰ τις μάχομαι τυγχάνω ἀλλήλων κατάγνυμι ὁ κεφαλή , ἐπί οὗτος ἀξιόω ὁ πατρίς φυγή ποιέω · ἤ πολύς γε ἄν ἐξελαύνω · ἀλλά ὅσος ἐπιβουλεύω ἀποκτείνω τις τιτρώσκω , ἀποκτείνω δέ οὐ δύναμαι , περί ὁ τοιοῦτος ὁ τιμωρία οὕτως μέγας καθίστημι , ἡγέομαι , ὑπέρ ὅς βουλεύω καί προνοοῦμαι , ὑπέρ οὗτος προσήκω αὐτός δίκη δίδωμι · εἰ δέ μή κατέχω , οὐδείς ἥσσων ὁ γε ἐκεῖνος ποιέω .
lysias.contra-simonem 43
καὶ ταῦτα ἤδη καὶ πρότερον πολλάκις ὑμεῖς οὕτω διέγνωτε περὶ τῆς προνοίας . καὶ γὰρ δεινὸν ἂν εἴη , εἰ ὅσοι ἐκ μέθης καὶ φιλονικίας ἢ ἐκ παιδιῶν ἢ ἐκ λοιδορίας ἢ περὶ ἑταίρας μαχόμενοι ἕλκος ἔλαβον , εἰ ὑπὲρ τούτων ὧν , ἐπειδὰν βέλτιον φρονήσωσιν , ἅπασι μεταμέλει , οὕτως καὶ ὑμεῖς μεγάλας καὶ δεινὰς τὰς τιμωρίας ποιήσεσθε , ὥστε ἐξελαύνειν τινὰς τῶν πολιτῶν ἐκ τῆς πατρίδος .
Lemmas: καί οὗτος ἤδη καί πρότερος πολλάκις σύ οὕτως διαγιγνώσκω περί ὁ πρόνοια . καί γάρ δεινός ἄν εἰμί , εἰ ὅσος ἐκ μέθη καί φιλονικία ἤ ἐκ παιδιά ἤ ἐκ λοιδορία ἤ περί ἑταίρα μάχομαι ἕλκος λαμβάνω , εἰ ὑπέρ οὗτος ὅς , ἐπειδάν ἀγαθός φρονέω , ἅπας μεταμέλομαι , οὕτως καί σύ μέγας καί δεινός ὁ τιμωρία ποιέω , ὥστε ἐξελαύνω τις ὁ πολίτης ἐκ ὁ πατρίς .
lysias.contra-simonem 44
θαυμάζω δὲ μάλιστα τούτου τῆς διανοίας . οὐ γὰρ τοῦ αὐτοῦ μοι δοκεῖ εἶναι ἐρᾶν τε καὶ συκοφαντεῖν , ἀλλὰ τὸ μὲν τῶν εὐηθεστέρων , τὸ δὲ τῶν πανουργοτάτων . ἐβουλόμην δʼ ἂν ἐξεῖναί μοι παρʼ ὑμῖν καὶ ἐκ τῶν ἄλλων ἐπιδεῖξαι τὴν τούτου πονηρίαν , ἵνα ἠπίστασθε ὅτι πολὺ ἂν δικαιότερον αὐτὸς περὶ θανάτου ἠγωνίζετο ἢ ἑτέρους ὑπὲρ τῆς πατρίδος εἰς κίνδυνον καθίστη . τὰ μὲν οὖν ἄλλα ἐάσω ·
Lemmas: θαυμάζω δέ μάλα οὗτος ὁ διάνοια . οὐ γάρ ὁ αὐτός ἐγώ δοκέω εἰμί ἐράω τε καί συκοφαντέω , ἀλλά ὁ μέν ὁ εὐήθης , ὁ δέ ὁ πάνουργος . βούλομαι δέ ἄν ἔξεστι ἐγώ παρά σύ καί ἐκ ὁ ἄλλος ἐπιδείκνυμι ὁ οὗτος πονηρία , ἵνα ἐπίσταμαι ὅτι πολύς ἄν δίκαιος αὐτός περί θάνατος ἀγωνίζομαι ἤ ἕτερος ὑπέρ ὁ πατρίς εἰς κίνδυνος καθίστημι . ὁ μέν οὖν ἄλλος ἐάω ·
lysias.contra-simonem 45
ὃ δʼ ἡγοῦμαι ὑμῖν προσήκειν ἀκοῦσαι καὶ τεκμήριον ἔσεσθαι τῆς τούτου θρασύτητος καὶ τόλμης , περὶ τούτου μνησθήσομαι . ἐν Κορίνθῳ γάρ , ἐπειδὴ ὕστερον ἦλθε τῆς πρὸς τοὺς πολεμίους μάχης καὶ τῆς εἰς Κορώνειαν στρατείας , ἐμάχετο τῷ ταξιάρχῳ Λάχητι καὶ ἔτυπτεν αὐτόν , καὶ πανστρατιᾷ τῶν πολιτῶν ἐξελθόντων , δόξας ἀκοσμότατος εἶναι καὶ πονηρότατος , μόνος Ἀθηναίων ὑπὸ τῶν στρατηγῶν ἐξεκηρύχθη .
Lemmas: ὅς δέ ἡγέομαι σύ προσήκω ἀκούω καί τεκμήριον εἰμί ὁ οὗτος θρασύτης καί τόλμα , περί οὗτος μιμνῄσκω . ἐν Κόρινθος γάρ , ἐπειδή ὕστερον ἔρχομαι ὁ πρός ὁ πολέμιος μάχη καί ὁ εἰς Κορώνεια στρατεία , μάχομαι ὁ ταξίαρχος Λάχης καί τύπτω αὐτός , καί πανστρατιά ὁ πολίτης ἐξέρχομαι , δοκέω ἄκοσμος εἰμί καί πονηρός , μόνος Ἀθηναῖος ὑπό ὁ στρατηγός ἐκκηρύσσω .
lysias.contra-simonem 46
ἔχοιμι δʼ ἂν καὶ ἄλλα πολλὰ εἰπεῖν περὶ τούτου , ἀλλʼ ἐπειδὴ παρʼ ὑμῖν οὐ νόμιμόν ἐστιν ἔξω τοῦ πράγματος λέγειν , ἐκεῖνο ἐνθυμεῖσθε · οὗτοί εἰσιν οἱ βίᾳ εἰς τὴν ἡμετέραν οἰκίαν εἰσιόντες , οὗτοι οἱ διώκοντες , οὗτοι οἱ βίᾳ ἐκ τῆς ὁδοῦ συναρπάζοντες ἡμᾶς .
Lemmas: ἔχω δέ ἄν καί ἄλλος πολύς λέγω περί οὗτος , ἀλλά ἐπειδή παρά σύ οὐ νόμιμος εἰμί ἔξω ὁ πρᾶγμα λέγω , ἐκεῖνος ἐνθυμέομαι · οὗτος εἰμί ὁ βία εἰς ὁ ἡμέτερος οἰκία εἰσέρχομαι , οὗτος ὁ διώκω , οὗτος ὁ βία ἐκ ὁ ὁδός συναρπάζω ἐγώ .
lysias.contra-simonem 47
ὧν ὑμεῖς μεμνημένοι τὰ δίκαια ψηφίζεσθε , καὶ μὴ περιίδητε ἐκ τῆς πατρίδος ἀδίκως ἐκπεσόντα , ὑπὲρ ἧς ἐγὼ πολλοὺς κινδύνους κεκινδύνευκα καὶ πολλὰς λῃτουργίας λελῃτούργηκα , καὶ κακοῦ μὲν αὐτῇ οὐδενὸς αἴτιος γεγένημαι , οὐδὲ τῶν ἐμῶν προγόνων οὐδείς , ἀγαθῶν δὲ πολλῶν ·
Lemmas: ὅς σύ μιμνῄσκω ὁ δίκαιος ψηφίζω , καί μή περιοράω ἐκ ὁ πατρίς ἄδικος ἐκπίπτω , ὑπέρ ὅς ἐγώ πολύς κίνδυνος κινδυνεύω καί πολύς λειτουργία λειτουργέω , καί κακός μέν αὐτός οὐδείς αἴτιος γίγνομαι , οὐδέ ὁ ἐμός πρόγονος οὐδείς , ἀγαθός δέ πολύς ·
lysias.contra-simonem 48
ὥστε δικαίως ἂν ὑφʼ ὑμῶν καὶ ὑπὸ τῶν ἄλλων ἐλεηθείην , οὐ μόνον εἴ τι πάθοιμι ὧν Σίμων βούλεται , ἀλλὰ καὶ ὅτι ἠναγκάσθην ἐκ τοιούτων πραγμάτων εἰς τοιούτους ἀγῶνας καταστῆναι .
Lemmas: ὥστε δίκαιος ἄν ὑπό σύ καί ὑπό ὁ ἄλλος ἐλεέω , οὐ μόνος εἰ τις πάσχω ὅς Σίμων βούλομαι , ἀλλά καί ὅτι ἀναγκάζω ἐκ τοιοῦτος πρᾶγμα εἰς τοιοῦτος ἀγών καθίστημι .